
2026 წლის 03 ივლისი
ქ. ამბროლაური

ამბროლაურის მუნიციპალიტეტის საკუთრებაში არსებული სოფ. ნიკორწმინდაში  მდებარე უძრავი ქონების ს/კ 86.11.26.217 დაყოფის შედეგად მიღებული 18 681 კვ.მ არასასოფლო-სამეურნეო დანიშნულების მიწის ნაკვეთის, უსასყიდლოდ სახელმწიფოსათვის გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ 

საქართველოს ორგანული კანონის „ადგილობრივი თვითმმართველობის კოდექსის“ 61-ე მუხლის პირველი და მე-2 პუნქტების, 24-ე მუხლის მე-2 პუნქტის, 108-ე მუხლისა და სსიპ სახელმწიფო ქონების ეროვნული სააგენტოს მიმდინარე წლის 29 ივნისის № 5/35221 წერილის შესაბამისად ამბროლაურის მუნიციპალიტეტის საკრებულომ

გ ა დ ა წ ყ ვ ი ტ ა :

1. მიეცეს თანხმობა ამბროლაურის მუნიციპალიტეტის მერს, ამბროლაურის მუნიციპალიტეტის საკუთრებაში არსებული, სოფ. ნიკორწმინდაში  მდებარე უძრავი ქონების ს/კ 86.11.26.217 დაყოფის შედეგად მიღებული 18 681 კვ.მ არასასოფლო-სამეურნეო დანიშნულების მიწის ნაკვეთი უსასყიდლოდ გადასცეს სახელმწიფოს საკუთრებაში, შემდგომში სსიპ "ახალგაზრდობის სააგენტო"-სთვის სარგებლობით გადაცემის მიზნით.
2. განკარგულება შეიძლება გასაჩივრდეს ძალაში შესვლიდან ერთი თვის ვადაში, ამბროლაურის რაიონულ სასამართლოში (მისამართი: ქ. ამბროლაური, კოსტავას ქ. N13).
3. განკარგულება ძალაში შევიდეს ხელმოწერისთანავე.

